Fajita

Un fajita (pronunciate fa hi ta) refere a un vivanda que es facite con grilliate carne (usualmente bove) super un tortilla, con condimentos. Illos son typic del cocina del Statos Unite. Le nomine del fajita se deriva del parola espaniol faja, que significa cinctura in Interlingua, e refere al processo de 'cinger' le carne calide con le tortillas.

Le plus commun carnes son bove, galletto, e porco, e que nunquam es altere que un de iste tres. Le plus commun condimentos son caseo, cibollas grilliate, crema acerbe, lactuca, piperes verde, e tomate. Traditionalmente, le carne del fajita es apportate al tabula in un patella ferric, ja friente lentemente in su proprie calor, con le tortillas e condimentos servite al latere.

Le nomine del fajita esseva inspirate per macelleros del bordo inter Mexico e Texas; illes usava le parola fajita pro referer al musculo del diaphragma del bovello. Cognoscite hodie como "skirt steak", illo ja es popular pro crear fajitas hodie. Anque vaccheros espaniol ha usate le termino ab (al minus) 1930, le termino non pareva in texto usque a 1975. Hodie, the termino "fajita" tamben es usate pro significar le methodo de cocinar, e le grilliate vegetales que accompania le carne e tortillas. (Isto pote esser influentiate per le vivanda mexican rajitas, que resimila le grilliate vegetales.)

Le vivanda como es cognoscite hodie, generalmente es accreditate a Ninfa Laurenzo (tcc "Mama Ninfa"), un restauratrice renominate de Houston (Texas). Le original recepta que illa creava ja es vendite in su restaurantes, Mama Ninfa's, sub le nomine que illa dava a su creation: tacos al carbon.

Categoria:Cocina statounitese